CELEX: 32013D0279
Language: mt
Date: 2013-06-04 00:00:00
Title: 2013/279/PESK: Deċiżjoni tal-Kumitat Politiku u ta’ Sigurtà EUPOL AFGHANISTAN/1/2013 tal- 4 ta’ Ġunju 2013 li testendi l-mandat tal-Kap tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

12.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 160/14
            
         DEĊIŻJONI TAL-KUMITAT POLITIKU U TA’ SIGURTÀ EUPOL AFGHANISTAN/1/2013
   tal-4 ta’ Ġunju 2013
   li testendi l-mandat tal-Kap tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   (2013/279/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/279/PESK tat-18 ta’ Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (1), u b’mod patikolari l-Artikolu 10(1) tagħha,
   Billi:
   
               (1)
            
            
               Skont id-Deċiżjoni tal-Kunsill 2010/279/PESK, il-Kumitat Politiku u ta’ Sigurtà huwa awtorizzat, f’konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN), inkluża d-deċiżjoni tal-ħatra ta’ Kap ta’ Missjoni.
            
         
               (2)
            
            
               Fis-27 ta’ Mejju 2013, il-Kunsill adotta d-Deċiżjoni 2013/240/CFSP (2) li testendi d-durata tal-EUPOL AFGHANISTAN sal-31 ta’ Diċembru 2014.
            
         
               (3)
            
            
               Fl-10 ta’ Lulju 2012, il-Kumitat Politiku u ta’ Sigurtà adotta d-deċiżjoni EUPOL AFGHANISTAN/1/2012 (3), li taħtar lis-Sur Karl Åke ROGHE bħala Kap tal-Missjoni ta’ EUPOL AFGHANISTAN mill-1 ta’ Awwissu 2012 sal-31 ta’ Mejju 2013.
            
         
               (4)
            
            
               Fid-29 ta’ Mejju 2013, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ppropona l-estenzjoni tal-mandat tas-Sur Karl Åke ROGHE bħala Kap tal-Missjoni ta’ EUPOL AFGHANISTAN mill-1 ta’ Ġunju 2013 sal-31 ta’ Diċembru 2014,
            
         ADOTTA DIN ID-DEĊIŻJONI:
   Artikolu 1
   Il-mandat tas-Sur Karl Åke ROGHE bħala l-Kap tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) huwa b’dan estiż sal-31 ta’ Diċembru 2014.
   Artikolu 2
   Din id-Deċiżjoni għandha tidħol fis-seħħ fl-1 ta’ Ġunju 2013.
   
      Magħmul fi Brussell, l-4 ta’ Ġunju 2013.
      
         
            Għall-Kumitat Politiku u ta’ Sigurtà
         
         
            Il-President
         
         O. SKOOG
      
   
   
      (1)  ĠU L 123, 19.5.2010, p. 4.
   
      (2)  ĠU L 141, 28.5.2013, p. 44.
   
      (3)  ĠU L 208, 3.8.2012, p. 17.